stanford-oval/wikipedia huggingface dataset:
Islamilainen historiankirjoitus
Islamilaisen historiankirjoituksen teemoja (Shoshan) > Kutsuminen islamiin

Kaikki edeltävät teemat tai troopit johtavat viimeiseen: kutsuun ottaa vastaan islam. Aihe esiintyy ensimmäiseksi Irakissa al-Hiran valtauksen yhteydessä, jolloin Khalid ibn al-Walid julistaa: "Kutsun teitä alistumaan Jumalalle ja islamille. Jos vastaatte kutsuun, olette muslimeita: saatte ne edut, joista he nauttivat ja kannatte ne velvollisuudet, jotka heille kuuluvat. Jos kieltäydytte, teidän on maksettava jizya -veroa. Jos kieltäydytte siitäkin, tuon teitä vastaan klaaneja, jotka ovat innokkaampia kuolemaan kuin te olemaan elossa." Vastaavat kutsut toistuvat taisteluhistorioissa. Bysantin rintamalla Umar lähettää lähettilään Konstantinopoliin asti vaatimaan antautumista.
Tabarin taistelukuvaukset

Tabarin historiateoksille on tyypillistä, että niistä puuttuvat taisteluiden konkreettiset kuvaukset. Niiden sijaan Tabari esimerkiksi kirjoittaa: "Armeijat taistelivat hirmuisen ottelun miekoillaan aiheuttaen sellaista melua, että ne, jotka kuulivat sen, kertoivat, etteivät olleet koskaan kuulleet yhtä suurta taistelun melskettä". Tabarin melko stereotyyppinen taistelukuvaus sisältää tyypillisesti seuraavia asioita. Muslimien komentaja saapuu paikalle, ja kärkijoukon, jälkijoukon ja molempien siipien kenraalit nimetään. Seuraavaksi vuorossa voi olla piiritys. Sen jälkeen voidaan käydä kaksintaistelu, johon saattaa yhdistyä kiinnostava tarina. Jos seuraa taistelu, Jumalan johtamat muslimit murskaavat polyteistien armeijan. Joitakin muslimeja tapetaan, mutta he ovat säännöllisesti sankareita, jotka antavat henkensä Jumalan asialle aavistaen kohtalonsa ja valmistautuen suurimpaan uhriin. Vihollinen voi joissain tapauksissa nähdä muslimiarmeijan mahdin ja moraalisen ylivoiman, mistä seuraa antautuminen ilman taistelua.
Länsimainen arviointi

Chase F. Robinson on kuvannut historiatieteen kahtiajakoa suhtautumisessa islamilaiseen perimätietoon. Jotkut tutkijat suhtautuvat syvällä skeptisyydellä vanhoihin teksteihin, mikä saa heidät löytämään niistä puutteita. Tällaiset tutkijat hyväksyvät vain sen, mille on tarjolla riippumatonta vahvistusta ja mikä sopii asianmukaiseen kokonaismalliin. He voivat esimerkiksi kieltää Jarmukin taistelun historiallisuuden, koska riippumattomat lähteet puuttuvat. Tällaisia tutkijoita Robinson kutsuu "epäluuloisiksi minimalisteiksi." Toinen tutkijoiden ryhmä tuntee syvää kunnioitusta muinaisia tekstejä kohtaan, ja etenkin sellaisia kohtaan, joita edeltävinä vuosisatoina kunnioitetut ja oppineet miehet ovat kohdelleet luotettavina selontekoina. Nämä tutkijat sietävät edellisiä paremmin kirjoituksiin sisältäviä ristiriitoja eivätkä ole yhtä lailla vaatimassa niille riippumatonta vahvistusta. He ovat Robinsonin mukaan "luottavaisia maksimalisteja" . Robinsonin mukaan nämä asenne-erot heijastelevat myös tutkijoiden temperamenttia ja ovat sovittamattomia.
Robert Hoyland kuvaa historioitsijoiden eroja siten, että ensimmäinen Robinsonin luonnehtima ryhmä pitää perimätietoa epäluotettavana kunnes toisin todistetaan, ja toinen luotettavana kunnes toisin todistetaan. Hoylandin mukaan skeptinen suuntaus alkoi kasvaa 1970- ja1980 -luvuilla. Islamin massiivisesti kohonnut julkinen profiili sai kuitenkin sen jälkeen varsinkin vasemmistoliberaalit tutkijat arastelemaan islamilaisen perimätiedon arvostelua.
Kesäolympialaiset 1964

Vuoden 1964 kesäolympialaiset järjestettiin Tokiossa, Japanissa. Kisojen avajaiset olivat 10. lokakuuta ja päättäjäiset 24. lokakuuta 1964.
Maailman ensimmäinen suurnopeusjuna Shinkansen avattiin olympialaisia varten 1. lokakuuta 1964.
Valintaprosessi

Kisojen pitopaikka päätettiin Münchenissä, Länsi-Saksassa 26. toukokuuta 1959. Samalla päätettiin myös Talviolympialaisten 1964 pitopaikka.
| Äänestystulokset |
| --- | --- | --- | --- | --- | --- | --- |
| Maa | Kaupunki | Kierros 1 |  |  |  |  |
|  Japani | Tokio | 34 |  |  |  |  |
|  Yhdysvallat | Detroit | 10 |  |  |  |  |
|  Itävalta | Wien | 9 |  |  |  |  |
|  Belgia | Bryssel | 5 |  |  |  |  |
Lajit

Vuoden 1964 kesäolympialaisten ohjelmassa oli 163 kilpailutapahtumaa 21 urheilulajissa.
Eri kulttuureista tulevia urheilijoita ja vieraita varten kehitettiin kuvakirjoitusjärjestelmä, joka esitti sekä urheilulajit että alueen palvelut tyyliteltyjen ihmishahmojen kuvina. Tokion jälkeen siitä tuli olympialaisten pysyvä käytäntö. Tokiossa käytettyjen kuvien suunnittelijat olivat art director Masasa Katzumie ja graafinen suunnittelija Yoshiro Yamashita.
Ammunta
Jalkapallo
Judo
Koripallo
Lentopallo
Maahockey
Melonta
Miekkailu
Nykyaikainen viisiottelu
Nyrkkeily
Paini
Painonnosto
Purjehdus
Pyöräily
Ratsastus
Soutu
Uimahypyt
Uinti
Vesipallo
Voimistelu
Yleisurheilu
Lajit > Näytöslajit

Baseball
Budō
Kilpailupaikat > Heritage Zone

Japanin kansallisstadion – yleisurheilu, avajaiset ja päättäjäiset, hevosurheilu (joukkuehyppy), jalkapallo (loppuottelu)
Yoyogi National Gymnasium – koripallo, uimahypyt, nykyaik.viisiottelu (uinti), uinti
Ryōgoku Kokugikan – nyrkkeily
Tokyo Metropolitan Gymnasium – voimistelu
Nippon Budōkan – judo
Wasedan muistohalli - miekkailu, nykyaik.viisiottelu (miekkailu)
Kilpailupaikat > Tokyo Bay Zone

Karasuyama-machi / Chōfu / Fuchū / Sasazuka-machi / Shinjuku - yleisurheilu (maraton, 50 km kävely)
Hachioji Velodrome - pyöräily (rata)
Hachiōjin kaupunki - pyöräily (maantie)
Shibuya Kōkaidō - painonnosto
Kemigawa Park, Tokion yliopisto - nykyaik.viisiottelu (juoksu)
Komazawa Hockey Fields – maahockey
Korakuenin jääpalatsi - nyrkkeily
Todan soutustadion – soutu   ok
Kilpailupaikat > Ulkopuoliset kilpailupaikat

Tokorozawan ampumarata, Saitama - trap-ammunta
Camp Asaka – ammunta, nykyaik.viisiottelu (ammunta)
Enoshima – purjehdus
Sagama-järvi - melonta
Yokohama Cultural Gymnasium – lentopallo
Karuizawa - ratsastus
Kilpailupaikat > Tokion ulkopuolella sijaitsevat jalkapallostadionit

Nagai-stadion, Osaka
Yokohama Mitsuzawa Football Stadium, Jokohama
Ōmiya Football Field, Saitama
Miyagi Stadium, Sendai
Prince Chichibu Memorial Stadium, Aoyama/Tokio
Osallistuneet maat

Vuoden 1964 kesäolympialaisiin osallistui 94 maata, mutta Libyan ainoa osanottaja vetäytyi kisojen maratonkilpailuista.
Afganistan
Alankomaat
Alankomaiden Antillit
Algeria
Argentiina
Australia
Bahama
Belgia
Bermuda
Bolivia
Brasilia
Brittiläinen Guayana
Bulgaria
Burma
Ceylon
Chile
Costa Rica
Dominikaaninen tasavalta
Espanja
Etelä-Korea
Etiopia
Filippiinit
Ghana
Hongkong
Intia
Irak
Iran
Irlanti
Islanti
Iso-Britannia
Israel
Italia
Itävalta
Jamaika
Japani
Jugoslavia
Kambodža
Kamerun
Kanada
Kenia
Kolumbia
Kongon tasavalta
Kreikka
Kuuba
Libanon
Liberia
Libya
Liechtenstein
Luxemburg
Madagaskar
Malesia
Mali
Marokko
Meksiko
Monaco
Mongolia
Nepal
Neuvostoliitto
Niger
Nigeria
Norja
Norsunluurannikko
Pakistan
Panama
Peru
Pohjois-Rhodesia
Portugali
Puerto Rico
Puola
Ranska
Rhodesia
Romania
Ruotsi
Saksojen yhteisjoukkue
Senegal
Suomi
Sveitsi
Taiwan
Tanganjika
Tanska
Thaimaa
Trinidad ja Tobago
Tšad
Tšekkoslovakia
Tunisia
Turkki
Uganda
Unkari
Uruguay
Uusi-Seelanti
Venezuela
Vietnam
Yhdistynyt arabitasavalta
Yhdysvallat
Mitalitaulukko

Mitalitilaston ykkössijan saavutti Yhdysvallat.
| Vuoden 1964 kesäolympialaisten mitalitaulukko> Sija | Vuoden 1964 kesäolympialaisten mitalitaulukko> Maa | Vuoden 1964 kesäolympialaisten mitalitaulukko> Kultaa | Vuoden 1964 kesäolympialaisten mitalitaulukko> Hopeaa | Vuoden 1964 kesäolympialaisten mitalitaulukko> Pronssia | Vuoden 1964 kesäolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Yhdysvallat | 36 | 26 | 28 | 90 |
| 2 |  Neuvostoliitto | 30 | 31 | 35 | 96 |
| 3 |  Japani | 16 | 5 | 8 | 29 |
| 4 |  Saksojen yhteisjoukkue | 10 | 22 | 18 | 50 |
| 5 |  Italia | 10 | 10 | 7 | 27 |
| 6 |  Unkari | 10 | 7 | 5 | 22 |
| 7 |  Puola | 7 | 6 | 10 | 23 |
| 8 |  Australia | 6 | 2 | 10 | 18 |
| 9 |  Tšekkoslovakia | 5 | 6 | 3 | 14 |
| 10 |  Iso-Britannia | 4 | 12 | 2 | 18 |
| 11 |  Bulgaria | 3 | 5 | 2 | 10 |
| 12 |  Suomi | 3 | 0 | 2 | 5 |
Japanin kansallisstadion
Nippon Budokan vuonna 2010
Asakan ampumarata vuonna 2008
Osallistuneet maat.  Osallistui ensimmäistä kertaa.   Osallistui, aiempia osallistumisia.   Ei osallistunut.
Kisoja boikotoineet maat punaisena.
Cortana

| Cortana |
| --- | --- |

 Cortanan aloitusruutu älypuhelimessa.
Kehittäjä:  Microsoft
Kehityshistoria
Ensijulkaisu:  2. huhtikuuta 2014
Tiedot
Ohjelmistotyyppi:  henkilökohtainen puheavustaja
Alusta:  Windows 10, Windows 11, Windows 10 Mobile, Windows Phone 8.1, Microsoft Band, Xbox One, iOS, Android
Cortana on Microsoftin kehittämä henkilökohtainen puheavustaja. Se on nimetty Halo-pelisarjassa esiintyvän Cortana-hahmon mukaan. Cortana oli Microsoftin vastine Applen Siri- ja Amazonin Alexa-avustajille.
Cortanan tuki mobiilialustoilla päättyi huhtikuussa 2021.
Cortana toimitettiin Windows 10- ja Windows 11 -käyttöjärjestelmien mukana. Se poistettiin kokonaan Windows 10:stä ja 11:stä vielä käyttöjärjestelmän tukiajan jatkuessa 2023. Cortana on tämän jälkeen käytettävissä vielä Microsoft Teamsin ja Microsoft Outlookin kautta.
Käyttö

Cortana osaa vastata käyttäjän kysymyksiin puheella tai näyttämällä Bing-hakukoneen vastauksia. Se osaa myös auttaa käyttäjäänsä laitteen käytössä laskemalla laskuja ja merkitsemällä muistuksia sekä herätyksiä. Puhelinversiossa Cortana mahdollistaa sähköpostin ja tekstiviestin sanelemisen ja lähettämisen puheentunnistuksen avulla. Cortanan voi asettaa aktivoitumaan aina, kun käyttäjä sanoo ”Hey Cortana”.
Cortana tukee englannin, japanin, espanjan, ranskan, saksan, portugalin, kiinan ja italian kieliä. Se ei kuitenkaan toimi suomen kielellä.
Cortanaa saattoi ajoittain käyttää Suomessa vaihtamalla laitteen kieleksi jonkin tuetun kielen.
Suuren osan ajasta ohjelma oli geoblockattu, eikä toiminut edes kieltä vaihtamalla. Se lähti toimimaan englanniksi jälleen keväällä 2023, kunnes avustaja poistettiin kokonaan syksyllä 2023.
Aiheesta muualla

Kuvia tai muita tiedostoja aiheesta Cortana Wikimedia Commonsissa
Cortanan suomenkieliset ohjesivut
Cortanan saatavuus eri maissa.  saatavilla  ei saatavilla
Pirkanmaalainen kirjepommittajamaisteri

Pirkanmaalainen kirjepommittajamaisteri viittaa nimeämättömään henkilöön, joka on syytteessä seitsemästä laittomasta uhkauksesta lähetettyään vasemmistopuolueiden toimistoihin pommeilta näyttäviä kirjeitä ennen vuoden 2023 eduskuntavaaleja. Epäilty on vuonna 1980 syntynyt mies, joka on ollut perussuomalaisen puolueen aktiivinen jäsen ja kiinnostunut akselerationismista.
Texasin kristillinen yliopisto

| Texasin kristillinen yliopisto> Texas Christian University |
| --- | --- |
  

Motto:  Disciplina est Facultas
Perustettu:  1873
Tyyppi:  Yksityinen
Kansleri:  Victor Boschini
Henkilökunta:  981
Opiskelijoita:  10 394
Sijainti:  Fort Worth, Texas  Yhdysvallat
Sivusto:  http://www.tcu.edu/
Texasin kristillinen yliopisto (engl. Texas Christian University) on yksityinen yliopisto, joka toimii Fort Worthissa, Texasissa, Yhdysvalloissa. TCU perustettiin 1873. Sen taustayhteisö on protestanttinen Disciples of Christ. Syksyllä 2013 yliopistossa oli noin 9725 opiskelijaa. Lukuvuoden opiskelu maksaa noin 28 000 dollaria.
Urheilu

TCU:n joukkueen tunnusvärit ovat violetti ja valkoinen.
Urheilu > Amerikkalainen jalkapallo

TCU:n jalkapallojoukkue Horned Frogs pelaa yliopistosarjan I-divisioonassa.
Aiheesta muualla

Yliopiston kotisivu
Virallinen urheilusivu (Arkistoitu – Internet Archive) (englanniksi)
Kuvia tai muita tiedostoja aiheesta Texasin kristillinen yliopisto Wikimedia Commonsissa
Juhani M. Laurila

Juhani Matti Olavi Laurila (15. lokakuuta 1939 Kokkola – 2. toukokuuta 2003) oli suomalainen esseisti ja runoilija.
Teoksia

Viheltävä kenttä : kaksi esseetä ja runoja. J. M. Laurila, Espoo 1976
Keskisenjärvi (Vöyri)

| Keskisenjärvi Keskisträsket |
| --- | --- |
Valtiot:  Suomi
Maakunnat:  Pohjanmaa
Kunnat:  Vöyri
Koordinaatit:  63°09′32″N, 22°29′34″E
Vesistöalue ja valuma-alueen tietoja
Päävesistöalue:  Oravaistenjoen vesistö (43)
Järvinumero:  43.004.1.001
Mittaustietoja
Pinnankorkeus:  36,4 m 
Rantaviiva:  4,53 km 
Pinta-ala:  1,1 km² 
  [ ohje ]  
Keskisenjärvi on Vöyrin kuntakeskuksen itäpuolella sijaitseva saareton järvi Pohjanmaalla. Sen pinta-ala on noin 1,1 neliökilometriä. Etäisyys Vaasasta on 44 kilometriä itään.
Maantiede

Keskisenjärven ulottuvuus etelästä pohjoiseen on noin puolitoista kilometriä. Suurin ulottuvuus lännestä itään on noin kilometrin. Järvi on muodoltaan soikeahko. Itärannalla sijaitsee Keskis-niminen kylä, muut rannat ovat soistuneita (Pelkurmossen). Keskisenjärven lasku-uoma on noin puolen kilometrin pituinen Dammbäcken, josta vesi virtaa Storkärrsgölenin välityksellä pohjoiseen Röykasjärveen. Röykasjärvi puolestaan laskee Kimo å -jokea luoteeseen Pohjanlahteen.
Keskisenjärven itäpuolitse kulkee maantie 17797.
Keskisenjärvi (43.004.1.001) kuuluu Agnisbäckin valuma-alueeseen (43.004), joka on kolmannen jakovaiheen vesistö Oravaistenjoen vesistössä (43). Keskisenjärvi on valuma-alueensa ainoa vähintään hehtaarin laajuinen järvi. Se on toiseksi laajin Vöyrin 76:sta vähintään hehtaarin laajuisesta vakavedestä.
Kevin Gravel

| Kevin Gravel |
| --- | --- |

Henkilötiedot
Syntynyt: 6. maaliskuuta 1992 (ikä 33) Kingsford, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  96 kg
Seura
Seura:  Calgary Flames / Stockton Heat
Sarja:  NHL / AHL
Pelaajaura
Pääsarjaura:  2014–
Aik. seurat:  Sioux City Musketeers (USHL) St. Cloud State Univ. (NCAA) Manchester Monarchs (AHL) Los Angeles Kings (NHL) Ontario Reign (AHL) Edmonton Oilers (NHL) Toronto Maple Leafs (NHL) Toronto Marlies (AHL) Bakersfield Condors (AHL)
NHL-varaus:  148. varaus, 2010 Los Angeles Kings
Kevin Gravel (s. 6. maaliskuuta 1992 Kingsford, Michigan) on yhdysvaltalainen jääkiekkoilija, joka edustaa Calgary Flamesin organisaatiota. Hän on Kingsin viidennen kierroksen varaus vuoden 2014 varaustilaisuudesta.
Ura > Junioriura

Sioux City Musketeers varasi Gravelin kahdeksantena pelaajana vuoden 2008 USHL:n varaustilaisuudessa. Gravel siirtyi Musketeersiin kaudeksi 2009–2010, jolloin hän pelasi 53 ottelua tehden kolme maalia sekä kolme syöttöpistettä.
Gravel siirtyi kaudeksi 2010–2011 yliopistosarja NCAA:han St. Cloud Staten yliopiston joukkueeseen, jossa tulokaskaudella syntyi 36 ottelussa yksi maali sekä viisi syöttöpistettä. Toisella kaudellaan hän pelasi 37 ottelua tehden kahdeksan tehopistettä. Gravel valittiin kauden päätteeksi Yhdysvaltojen maajoukkueeseen vuoden 2012 nuorten maailmanmestaruuskilpailuihin. Hän pelasi kisoissa kuusi peliä, joissa teki yhden maalin.
Kaudella 2012–2013 Gravel teki 42 ottelussa yhden maalin sekä sai 11 syöttöpistettä. Neljännellä ja viimeisellä yliopistokaudellaan hän teki henkilökohtaisen piste-ennätyksensä iskettyään 38 ottelussa kymmenen maalia ja 13 syöttöpistettä.
Ura > Ammattilaisura

Yliopistokauden 2013–2014 päätyttyä Gravel siirtyi loppukaudeksi hänet varanneen Los Angeles Kingsin AHL-farmiseura Manchester Monarchsiin, jossa hän pelasi viisi ottelua saaden niissä yhden kahden minuutin rangaistuksen. Kausi 2014–2015 oli Gravelin ensimmäinen kokonainen ammattilaistasolla. Hän jatkoi Monarchsissa pelaten runkosarjan aikana 58 ottelua. Niissä syntyi tehot 6+9=15. Pudotuspeleissä Gravel pelasi 19 ottelua, joissa hän sai viisi syöttöpistettä. Monarchs voitti kauden päätteeksi AHL:n mestaruuden. Gravel solmi kesällä 2015 Kingsin kanssa kaksivuotisen sopimuksen.
Kautta 2015–2016 edeltäneen harjoitusleirin jälkeen Kings lähetti Gravelin AHL:ään uuteen farmijoukkueeseensa Ontario Reigniin. Helmikuussa 2016 Gravel nostettiin ensimmäistä kertaa Kingsin NHL-kokoonpanoon hänen tehtyään alkukaudella Reignissä 42 ottelussa 16 tehopistettä. Gravel debytoi Kingsin paidassa 11. helmikuuta ottelussa New York Islandersia vastaan. Hän sai ottelussa jääaikaa 10.46 minuuttia. Gravel pelasi kauden aikana yhteensä viisi NHL-ottelua sekä 55 AHL-ottelua.
Kauden 2016–2017 Gravel joutui jälleen aloittamaan AHL:ssä, josta hänet nostettiin NHL-kokoonpanoon marraskuun alussa.
Seinäjoen rautatieasema

Seinäjoen rautatieasema (lyh. Sk) on rautatieasema, joka sijaitsee Seinäjoen keskustassa Valtionkatu 1:ssä. Nykyinen asemarakennus valmistui 1969, ja se sijaitsee samassa rakennuksessa kuin linja-autoasema. Rakennus oli valmistuessaan tilavuudeltaan Suomen toiseksi suurin rautatieasemarakennus Helsingin rautatieaseman jälkeen. 2000-luvulla rakennus peruskorjattiin nykyaikaiseksi matkakeskukseksi.
Seinäjoki on merkittävä risteysasema, josta on yhteys sekä Helsingin, Oulun, Vaasan, Jyväskylän ja Kaskisten suuntaan. Väylävirasto kielsi liikenteen Kaskisten radalla 14.9.2024 alkaen. Radalla Kaskisiin ja sen satamaan oli ainoastaan tavaraliikennettä.
Asemarakennuksen etupuolella sijaitsee rautatieläisaiheinen patsas Tuolta se tulee, tuolta se tulee.
Seinäjoen rautatieasema-alue kuuluu Suomen valtakunnallisesti merkittäviin rakennettuihin kulttuuriympäristöihin.
Uusi asemarakennus otettiin käyttöön 4. joulukuuta 2024, ja samalla käytöstä poistui vanha asemarakennus.
Historiaa

Seinäjoen rautatieasema sijoitettiin vuonna 1883 liikenteelle avatun Vaasan radan varteen lähelle Östermyran ruukkia Seinäjoen kylään. Varhaisen teollisuuden ansiosta Seinäjoesta oli jo 1860-luvulla muodostettu oma kuntansa ja kappeliseurakuntansa. Ruukinpatruuna Gustaf August Wasastjernan kerrotaan vaikuttaneen ratkaisevasti rautatien saamiseen paikkakunnalle. Ensimmäinen asemarakennus valmistui IV luokan aseman tyyppipiirustusten mukaan samanlaisena kuin Vilppulan ja Alavuden asemat; Oulun radan suunta ei ollut vielä tässä vaiheessa selvillä. Ratapihan itäreunaan rakennettiin 10-paikkainen veturitalli, joka laajennettiin myöhemmin 17-paikkaiseksi. Tavararatapihan laajennuttua veturitalli on jäänyt keskelle ratapiha-aluetta. Rautatieaseman nimenä oli vuoteen 1892 saakka Östermyra ja sen jälkeen vuoteen 1897 Seinäjoki/Östermyra.
Seinäjoen aseman kohtalo muuttui nopeasti avaamisensa jälkeen. Vanha suunnitelma Oulun radan suunnasta muuttui, ja sen lähtöasemaksi vaihtui Myllymäen sijasta Seinäjoki. Oulun rata valmistui vain kolme vuotta Vaasan radan jälkeen ja Seinäjoesta tuli tärkeä risteysasema, jossa lisäksi yöpyivät Oulun suunnan junat. Myös Vaasaan matkustaneet viettivät yönsä Seinäjoella, koska illalla saapuneiden junien vaihtoyhteys lähti vasta seuraavana aamuna. Matkustajat yöpyivät aseman tuntumassa sijainneissa kahdessa rautatiehotellissa, joista toinen oli tarkoitettu II luokan ja toinen III luokan matkustajille.
Seinäjoesta tuli neljän radan risteysasema vuonna 1911, jolloin Suupohjan rata valmistui Perälän asemalle saakka. Rataosat Perälän asemalta Kaskisiin ja Kristiinankaupunkiin valmistuivat vuonna 1913. 1900-luvun alkupuolella Seinäjoen asemanseutu kasvoi nopeasti teollisuus- ja asutuskeskukseksi. Asemanseudusta muodostettiin taajaväkinen yhdyskunta vuonna 1921 ja se erotettiin itsenäiseksi kauppalaksi kymmenen vuotta myöhemmin. Seinäjoen maalaiskunta yhdistettiin kauppalaan vuonna 1959 ja Seinäjoki muuttui kaupungiksi vuoden 1960 alussa.
Henkilöliikenne Suupohjan radalla lopetettiin vuonna 1968. ja rataosuus Perälän asemalta Kristiinankaupunkiin poistettiin käytöstä vuonna 1982. Uusi rataosuus Tampereelta Parkanon kautta Seinäjoelle avattiin vuonna 1971. Tämän jälkeen Seinäjoelta oli henkilöliikennettä neljään suuntaan ja rautatie viiteen suuntaan. Uusi alikulkutunneli asemalaitureille rakennettiin vuosina 1993–1994. Asemarakennuksen omistaa VR-Yhtymä, muut asema-alueen rakennukset siirtyivät Senaatti-kiinteistöille vuonna 2007.
Historiaa > Vanha asemarakennus

Asema- ja matkakeskusrakennus rakennettiin vuosina 1968–1971. Suunnittelusta vastasi arkkitehti Heikki Castrén. Seinäjoen asemarakennus oli valmistuessaan maan toiseksi suurin Helsingin jälkeen. Siellä oli esimerkiksi neljä ravintolaa, mukaan luettuna ilmeisesti Euroopan ensimmäinen rautatieasemalla toiminut tanssiravintola. Myöhemmin rakennuksen sisäänkäyntejä muutettiin ja siihen muun muassa lisättiin Postin laajennusosa. 1980-luvulla asemaa remontoitiin arkkitehti Touko Saaren  suunnitelmien mukaan.
Historiaa > Matkakeskus

Asemahalliin avattiin Suomen ensimmäinen matkakeskus vuonna 2000.  Kun junat ja linja-autot olivat samassa terminaalissa, liikennevälineestä toiseen vaihtaminen oli helppoa. Lippumyynti, aikatauluinfo ja kahvilat olivat kaikki saman katon alla. Liikenneministeriön ylijohtaja Harri Cavénin mukaan Suomessa oli tuohon aikaan Euroopan tihein ja tehokkaimmin hoidettu bussiliikenteen verkosto.
Seinäjoen lipunmyynti loppui vuoden 2016 alusta.
Uusi asemarakennus

Arkkitehti Anssi Lassilan ja arkkitehtitoimisto OOPEAA:n suunnittelema uusi asemarakennus otettiin käyttöön 4. joulukuuta 2024, ja samalla entinen, arkkitehti Heikki Castrénin suunnittelema rakennus vuodelta 1971, poistui käytöstä. Sen kohtaloa ei ole toistaiseksi päätetty.
Matkustajaliikenne

Seinäjoen asemalla pysähtyvät kaikki junat Helsingistä Vaasaan ja Oulun suuntaan. Tämän lisäksi asemalta on taajamajunayhteys Ähtäriin ja Jyväskylään.
Junien lähtöraiteet

Raiteelta 1 liikennöidään junia Helsinkiin, Vaasaan ja Oulun suuntaan.
Raiteelta 2 liikennöidään junia Helsinkiin ja Vaasaan.
Raiteelta 3 liikennöidään junia Helsinkiin ja Vaasaan.
Raiteelta 4 lähtevät taajamajunat Ähtäriin ja Jyväskylään.
Kuvia

Seinäjoen vanha rautatieasema. Kuva on otettu ennen vuotta 1960.
Aseman laiturialuetta kesäkuussa 2018.
InterCity-juna asemalla elokuussa 2020.
Aiheesta muualla

Wikimedia Commonsissa on kuvia tai muita tiedostoja aiheesta .
VR: Seinäjoen rautatieaeasema
Vaunut.org: Kuvia Seinäjoen rautatieasemalta
Seinäjoen matkakeskuksen rakennusinventointi
Seinäjoen asemanseudun historian merkittävät vaiheet vuosiluvuin ja kuvin
Seinäjoen vanha matkakeskus kesällä 2008
Seinäjoen uusi rautatieasema odotussali
Momčilo Gavrić

Momčilo Gavrić ensimmäisessä maailmansodassa 8-vuotiaana.
Momčilo Gavrić (Момчило Гаврић, 1. toukokuuta 1906 Loznica – 28. huhtikuuta 1993 Belgrad) oli jugoslavialainen sotilas. Hän osallistui ensimmäiseen maailmansotaan vasta kahdeksanvuotiaana, eli hän on kaikkien aikojen nuorin sotilas.
Varhainen elämä

Gavrić syntyi 1. toukokuuta 1906 Trbušnicassa Loznican lähellä Gučevo-vuoren rinteillä Alimpije ja Jelena Gavričin perheeseen. Hän oli kahdeksas kaikkiaan 11:stä lapsesta.
Aiheesta muualla

Kuvia tai muita tiedostoja aiheesta Momčilo Gavrić Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat 
Muut:  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Momčilo Gavrić
Käännös suomeksi